Meerkat is 'n gerieflike selfsorg-eenheid met 'n privaat tuin en braaiplek in die bekoorlike Oos-Kaapse dorpie, Nieu-Bethesda. Dié eenheid is 'n klipgooi van die Bierbrouery en die Ou Meule en stapafstand van die Uilhuis en die middedorp met restaurante en besienswaardighede. Daar is ruim, veilige, privaat parkeerplek op die perseel en gratis WiFi.
Meerkat is 'n oopplan-eenheid met slaapplek vir 2 gaste op 'n gemaklike koninggrootte-bed. Die en suite-badkamer het 'n stort, 'n wasbak en 'n toilet. Die kombuisie is toegerus met 'n ketel, mikrogolfoond, broodrooster, yskas, elektriese braaipan, breekware en eetgerei. Daar is ook 'n heerlike braaiplek in die ruim tuin.
Die privaat tuin onder pekanneutbome is sonnig of skaduryk na gelang van die seisoene - net die plek vir 'n braai by die ingeboude braaiplek, met 'n lekker eetplekkie en uitsigte op Kompasberg en die Ou Meule. Stap langs kabbelende leivore en geniet die asemrowende sterreprag saans.
Geen troeteldiere word ongelukkig toegelaat nie, maar daar is plek vir 1 jong kind indien gaste dit vooraf reël en self 'n kampbedjie/kot voorsien.
Daar is tientalle doendinge in die omgewing, soos fotografie, fietsry, voetslaan, bergfietsry, wildritte, voëlkyk en dondiekar- of perdry. Nabygeleë besienswaardighede sluit die Kamdeboo Nasionale Park en Vallei van Verlatenheid in. Of gaan klim die Kompasberg!
4.8 uit 5van 52 resensies vir Meerkat
https://d288tngog90ix0.cloudfront.net/AAEAAQAAAAAAAAAAAAAAJDRkNDkwODI3LTIxNWMtNDZlOC04N2EyLWQyZTgyY2M0M2MyNQ?w=1440&h=960&fit=crop&auto=format Vanaf R750 per nag (plek vir 2) 52 5 1 5 454 Pienaar Street Nieu-Bethesda 6286 Oos-Kaap 086 999 0018 14:00-22:00 10:00 -31.872696957707 24.551615416976